section_heading: Životopis i umjetničko djelovanje
paragraph_text: Kopiju Tizianova Uznesenja Bogorodice za oltar crkve sv. Vida u Rijeci slika 1850. godine. Detalj Tizianove slike izrađuje i za glavni oltar crkve Marijina Uznesenja u Rijeci. Slika i originalne slike za razne riječke crkve: Bezgrešno začeće, Bogorodica od Cornara, Raspeće, Kristova glava, kao i portrete bana Ivana Mažuranića, biskupa Josipa Jurja Strossmayera, bana Josipa Jelačića, velikog župana Bartola Zmajića i njegove supruge Ane, obitelji Leard i Meynier.